25/08/2014 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Información pública. Expediente: IN407A 2013/92-1

Logo de examinar o expediente instruido a pedimento da empresa Unión Fenosa Distribución SA, con enderezo para os efectos de notificación en Avenida de Arteixo, 171, 15007 - A Coruña, resultan os seguintes Primeiro.- 0 03/06/2013 a empresa Unión Fenosa Distribución SA presentou a solicitude de autorización administrativa e aprobación de proxecto de execución da infraestrutura eléctrica denominada “Ampliación Subestación Sidegasa (Sidegasa-Teixeiro) 220 kV: substitución T-IV”; acompañada da preceptiva documentación á que fai referencia o Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. Este proxecto de execución contempla a substitución do actual transformador de potencia, denominado T-IV, cunha relación de transformación 66/15 kV e 12 MVA de potencia, polo novo transformador proxectado sobre bancada existente, das seguintes características: - Relación de transformación: 66/15 kV. - Potencia: 20 MVA. - Refrixeración: ONAN. - Grupo de conexión: YNd11. - Cableado e conexión ás actuais posicións de AT e MT, co correspondente tarado das proteccións. Segundo.- 0 29/08/2013 a Xefatura Territorial da Coruña da Consellería de Economía e Industria (en adiante, xefatura territorial) ditou resolución pola que se someteu a información pública a solicitude de autorización da devandita infraestrutura eléctrica, que se publicou no Diario Oficial de Galicia do 23/10/2013 e no Boletín Oficial da Provincia do 11/09/2013. Durante o período en que o devandito proxecto se someteu ao trámite de información pública non se presentaron alegacións. Terceiro.- O 14/04/2014 a xefatura territorial emitiu informe favorable sobre o proxecto de execución da devandita infraestrutura eléctrica. Primeiro.- A Dirección Xeral de Enerxía e Minas é competente para resolver este expediente con fundamento no Estatuto de Autonomía de Galicia; no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas; no Decreto 132/1982, do 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio; no Decreto 235/2012, do 5 de decembro, polo que se fixa a estrutura orgánica da Vicepresidencia e das consellerías da Xunta de Galicia; no Decreto 110/2013, do 4 de xullo, polo que se establece a estrutura orgánica da Consellería de Economía e Industria; no Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia; en relación coa Lei 24/2013, do 26 de decembro, do sector eléctrico; co Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; e coa Lei 30/1992, do 26 de novembro, de réxime xurídico das Administracións públicas e do procedemento administrativo común. Segundo.- No expediente instruido para o efecto cumpríronse os trámites establecidos no Título VII do Real decreto 1955/2000, do 1 de decembro, que resulta de aplicación conforme ao disposto nas Disposicións Transitorias primeira e segunda da Lei 24/2013, do 26 de decembro, do sector eléctrico. De conformidade co que antecede e no exercicio das competencias que ten atribuidas, a Dirección Xeral de Enerxía e Minas 1. Autorizar administrativamente a infraestrutura eléctrica denominada “AMPLIACIÓN SUBESTACIÓN SIDEGASA (SIDEGASA-TEIXEIRO) 220 KV - SUBSTITUCIÓN T-IV”, situada no termo municipal de Curtis e promovida por Unión Fenosa Distribución SA.2. Aprobar o proxecto de execución da infraestrutura eléctrica que se cita. Todo isto con suxeición ás seguintes condicións: Primeira.- A infraestrutura eléctrica que se autoriza terá que realizarse de acordo coas especificacións e planos que figuran no proxecto presentado pola empresa promotora Unión Fenosa Distribución SA, asinado polo enxeñeiro industrial Carlos Cristobal Dotado (colexiado n° 17.068 do Colexio Oficial de Enxeñeiros Industriais de Madrid) e visado por este colexio con n° 2013011631 e data 22/05/2013. Segunda.- O peticionario asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. Terceira.- En todo momento deberase cumprir canto establecen os regulamentos técnicos de aplicación, así como demais normativas e directrices vixentes aplicables. Cuarta.- Para introducir modificacións nas instalacións que afecten a datos básicos do proxecto será necesaria autorización previa da Dirección Xeral de Enerxía e Minas. Non obstante, a xefatura territorial poderá autorizar as modificacións de detalle do proxecto que resulten procedentes, debendo comunicar a dicha dirección xeral todas as resolucións que dite en aplicación da citada facultade. Quinta.- O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Unha vez construidas estas instalacións, a empresa promotora deberá presentar a solicitude de posta en servizo ante a xefatura territorial, quen deberá estendela tras as comprobacións técnicas que considere oportunas. Sexta.- A Administración reserva para si o dereito a deixar sen efecto esta autorización por incumprimento das condicións estipuladas, pola facilitación de datos inexactos ou por calquera outra causa legal ou regulamentaria que así o prevexa. Sétima.- Esta autorización outórgase sen prexuízo de terceiros e independentemente das autorizacións, licencias ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo dun mes contado a partir do día seguinte ao da notificación ou publicación desta resolución, sen prexuízo de que os interesados poidan interpoñer calquera outro recurso que estimen pertinente Santiago de Compostela, 29 de xullo de 2014 O director xeral de Enerxía e Minas Ángel Bernardo Tahoces